บ้าน

> *นี่เป็นบทความเกี่ยวกับที่พักอาศัยของนักเรียนไทยในประเทศญี่ปุ่น สำหรับบทความเกี่ยวกับบ้านในความหมายทั่วไป (สิ่งปลูกสร้างสําหรับเป็นที่อยู่อาศัย) ดูที่ House*
>
>

**บ้าน** เป็นคำที่ใช้เรียกสถานที่อยู่อาศัยประจำของนักเรียนไทยคนหนึ่งๆ ในขณะที่กำลังศึกษาหรือทำงานอยู่ในประเทศญี่ปุ่น "บ้าน" ในที่นี้ ส่วนใหญ่ไม่ได้หมายถึงบ้านเดี่ยว แต่มักหมายถึงห้องหรือห้องชุดมากกว่า อย่างไรก็ตาม มีบางครั้งที่คำว่าบ้านใช้เรียกตัวอพาร์ตเมนต์ที่มีคนไทยอาศัยอยู่หลายคน เช่น บ้านโอโนะฮาร่า ทั้งนี้ ห้องของแต่ละคนในบ้านโอโนะฮาร่าก็อาจเรียกว่าเป็น "บ้าน" ได้เช่นกัน

## รายชื่อบ้านที่ได้รับการบันทึกอย่างเป็นทางการ

### **ชื่อบ้านอื่นๆ**

* บ้านโอโนะฮาร่า
* ร้านทำเล็บหลังเซยู

## ประวัติการตั้งชื่อบ้านในระบบปัจจุบัน

แต่เดิม การตั้งชื่อบ้านนั้นเป็นที่นิยมในหมู่นักเรียนไทยในประเทศญี่ปุ่นมานานแล้ว หากแต่ยังไม่มีการจัดระเบียบชื่อบ้านให้เป็นสากล ทำให้ชื่อบ้านแต่ละหลังไม่มีความสัมพันธ์กันเลย บิว (รุ่น 59) จึงได้คิดนำชื่อบ้านที่มีอยู่แล้วทั้งหมด ณ ขณะนั้นมาเชื่อมโยงกันให้ได้ผ่าน**สัมผัสคล้องจอง** เพื่อรวบรวมที่อยู่อาศัยของนักเรียนทุนรัฐบาลญี่ปุ่นทุกคนให้เป็นปึกแผ่น ในตอนนั้นบิวรวบรวมไว้ได้เป็น 2 กลุ่ม ดังนี้

* *แท่นอัศวานันทน์ สวรรค์ยุงลาย พิสมัยรีสอร์ท*
* *คฤหาสน์โสภัคค์ ตำหนักสรา บ้านหมาที่ตีนดอย*

อย่างไรก็ดี บิวไม่สามารถเชื่อมบ้าน 2 กลุ่มนี้เข้ากันได้

ต่อมา เมื่อวันที่ 20 มีนาคม 2015 นักเรียนทุนรัฐบาลญี่ปุ่นจำนวน 8 คน (ท็อป พี บิว ตุ๊ง พีพี นิ้ง แนน นิว) ได้มารับประทานอาหารเย็นร่วมกันหลังกลับจากพิธีจบการศึกษาของเบน (รุ่น 56) ในขณะทานอาหารก็ได้มีการพูดคุยถึงการตั้งชื่อบ้านอย่างเป็นทางการขึ้น ทุกคนตั้งใจไว้ว่าจะตั้งชื่อให้บ้านของพีพี เนื่องจากจะเดินทางไปสังสรรค์ต่อที่นั่นหลังทานอาหารเสร็จ จึงได้พยายามตั้งให้ชื่อบ้านของพีพีมาเป็นตัวเชื่อมระหว่างกลุ่มที่ 1 และ 2 ให้ได้ ตามนี้

* *แท่นอัศวานันทน์ สวรรค์ยุงลาย พิสมัยรีสอร์ท [ชื่อบ้านของพีพี] คฤหาสน์โสภัคค์ ตำหนักสรา บ้านหมาที่ตีนดอย*

ทว่า ไม่ว่าจะพยายามอย่างไรก็ไม่สามารถตั้งชื่อที่สมานระหว่าง*พิสมัยรีสอร์ท* กับ*คฤหาสน์โสภัคค์*ได้ หลังจากคิดกันอยู่เป็นเวลานานมาก จึงได้มีคนเสนอให้ตั้งชื่อแค่ให้คล้องจองกับ *พิสมัยรีสอร์ท* โดยไม่ต้องสนใจ *คฤหาสน์โสภัคค์* เพราะว่าชื่อ *คฤหาสน์โสภัคค์* ในขณะนั้นยังไม่ใช่ชื่อทางการและสามารถเปลี่ยนใหม่ทีหลังได้ ข้อเสนอดังกล่าวทำให้มีหลายชื่อถูกเสนอขึ้นมาอย่างรวดเร็ว เช่น

* *แท่นอัศวานันทน์ สวรรค์ยุงลาย พิสมัยรีสอร์ท ลานจอดข้างฮิโต*
* *แท่นอัศวานันทน์ สวรรค์ยุงลาย พิสมัยรีสอร์ท แอร์พอร์ตข้างฮิโต*
* *แท่นอัศวานันทน์ สวรรค์ยุงลาย พิสมัยรีสอร์ท ห้องคลอดข้างฮิโต*

ทว่า พีพีก็ได้ปฏิเสธชื่อที่เสนอมาทั้งหมดนี้ ขณะที่กำลังสิ้นหวังนั้นเอง ก็ได้มีคนยกประเด็นขึ้นมาว่า "ห้องของพีพีนี่ใช้อินเทอร์เน็ตความเร็วสูงพิเศษนี่นา" ไอเดียนี้ได้จุดประกายความคิดของคณะกรรมการตั้งชื่อทั้งแปดคน จนทำให้สามารถตั้งชื่อบ้านของพีพีได้สำเร็จในที่สุด

* *แท่นอัศวานันทน์ สวรรค์ยุงลาย พิสมัยรีสอร์ท ฮอตสปอตข้างฮิโต*

ปัญหาอย่างสุดท้ายคือ *ฮอตสปอตข้างฮิโต* ไม่คล้องจองกับ *คฤหาสน์โสภัคค์* ที่ประชุมจึงมีมติร่วมกันเปลี่ยนชื่อบ้าน *คฤหาสน์โสภัคค์* เป็น *บังกะโลโสภัคค์* จนชื่อบ้านทั้งหมดร้อยเรียงกันเป็นหนึ่งเดียว

* *แท่นอัศวานันทน์ สวรรค์ยุงลาย พิสมัยรีสอร์ท ฮอตสปอตข้างฮิโต บังกะโลโสภัคค์* *ตำหนักสรา บ้านหมาที่ตีนดอย*

ประมาณหนึ่งเดือนให้หลัง ในช่วงโกลเด้นวีค 2015 รามรามและกล้า (รุ่น 58) ได้ช่วยกันตั้งชื่อบ้านให้ยาวขึ้นไปอีก จนได้เป็นระบบชื่อบ้านตามที่เห็นในปัจจุบัน โดยบิวได้ประกาศการตั้งชื่อบ้านออกไปบนเฟสบุ๊คเมื่อวันที่ 9 พฤษภาคม 2015 ดังนี้

*ใครอยากให้บันทึกอะไรเพิ่ม หรืออยากแก้ไข บอกได้เลยนะครับ*

## อ้างอิง

1. ↑ ดูคำอธิบายรูป https://www.facebook.com/photo.php?fbid=913045338738034&set=t.100000891249351&type=3&theater